Source: http://andreea-iancu.blogspot.com/2009/11/primul-om-in-stat.html
Timestamp: 2017-08-23 08:10:52+00:00
Document Index: 43397077

Matched Legal Cases: ['ARTICOLUL 80', 'ARTICOLUL 81', 'ARTICOLUL 84', 'ARTICOLUL 85', 'ARTICOLUL 86', 'ARTICOLUL 87', 'ARTICOLUL 88', 'ARTICOLUL 89', 'ARTICOLUL 91', 'ARTICOLUL 92', 'ARTICOLUL 93', 'ARTICOLUL 94', 'articolul 86']

Pieces of greensoul: Primul om în stat
Primul om în stat
Blogul ăsta e din cauză că m-am enervat când am văzut cum nişte oameni cu pretenţii spuneau că primul om în stat, preşedintele cică, face şi drege pentru bine poporului. Şi m-a luat cu nervii capului pentru că eu ştiu încă din şcoala generală, de la orele de Cultură Civică (da, îmi amintesc ce mi se preda în şcoala generală) că rolul preşedintelui în ţara noastră e cu totul altul. Motiv pentru care am căutat Constituţia şi am şi găsit-o şi am dat copy/paste la ce mă interesa.
Iar un alt motiv, la fel de bine întemeiat, mi-a fost dat de o discuţie avută zilele trecute cu Alin despre "realizările" din timpul mandatului lui Traian Băsescu şi despre cum şi-a însuşit adoptarea şi aplicarea cotei unice de impozitare (care făcea parte din platforma electorală a PNL în 2004), şi am ajuns la concluzia că rolul Preşedintelui nu este foarte cunoscut în rândul majorităţii. Pentru că, spre deosebire de părerea majorităţii, preşedintele NU este primul om în stat şi nu are puteri decizionale în aşa măsură încât să susţină că datorită lui s-a adoptat legea privind cota unică de impozitare.
În plus, puterile lui sunt limitate la a da decoraţii şi graţieri individuale, după cum se poate observa şi din articolele preluate din Constituţia României aşa cum găsit-o pe net la adresa indicată mai sus.
CAPITOLUL II Preşedintele României
Rolul Preşedintelui ARTICOLUL 80 (1) Preşedintele României reprezintă statul român şi este garantul independenţei naţionale, al unităţii şi al integrităţii teritoriale a ţării.
Alegerea Preşedintelui ARTICOLUL 81 (1) Preşedintele României este ales prin vot universal, egal, direct, secret şi liber exprimat.
Incompatibilităţi şi imunităţi ARTICOLUL 84 (1) În timpul mandatului, Preşedintele României nu poate fi membru al unui partid şi nu poate îndeplini nici o altă funcţie publică sau privată.
Numirea Guvernului ARTICOLUL 85 (1) Preşedintele României desemnează un candidat pentru funcţia de prim-ministru şi numeşte Guvernul pe baza votului de încredere acordat de Parlament.
Consultarea Guvernului ARTICOLUL 86 Preşedintele României poate consulta Guvernul cu privire la probleme urgente şi de importanţă deosebită.
Participarea la şedinţele Guvernului ARTICOLUL 87 (1) Preşedintele României poate lua parte la şedinţele Guvernului în care se dezbat probleme de interes naţional privind politica externă, apărarea ţării, asigurarea ordinii publice şi, la cererea primului-ministru, în alte situaţii.
Mesaje ARTICOLUL 88 Preşedintele României adresează Parlamentului mesaje cu privire la principalele probleme politice ale naţiunii.
Dizolvarea Parlamentului ARTICOLUL 89 (1) După consultarea preşedinţilor celor două Camere şi a liderilor grupurilor parlamentare, Preşedintele României poate să dizolve Parlamentul, dacă acesta nu a acordat votul de încredere pentru formarea Guvernului în termen de 60 de zile de la prima solicitare şi numai după respingerea a cel puţin două solicitări de învestitură.
Atribuţii în domeniul politicii externe ARTICOLUL 91 (1) Preşedintele încheie tratate internaţionale în numele României, negociate de Guvern, şi le supune spre ratificare Parlamentului, într-un termen rezonabil. Celelalte tratate şi acorduri internaţionale se încheie, se aprobă sau se ratifică potrivit procedurii stabilite prin lege.
Atribuţii în domeniul apărării ARTICOLUL 92 (1) Preşedintele României este comandantul forţelor armate şi îndeplineşte funcţia de preşedinte al Consiliului Suprem de Apărare a Ţării.
Măsuri excepţionale ARTICOLUL 93 (1) Preşedintele României instituie, potrivit legii, starea de asediu sau starea de urgenţă în întreaga ţară ori în unele unităţi administrativ-teritoriale şi solicită Parlamentului încuviinţarea măsurii adoptate, în cel mult 5 zile de la luarea acesteia.
Alte atribuţii ARTICOLUL 94 Preşedintele României îndeplineşte şi următoarele atribuţii: a) conferă decoraţii şi titluri de onoare; b) acordă gradele de mareşal, de general şi de amiral; c) numeşte în funcţii publice, în condiţiile prevăzute de lege; d) acordă graţierea individuală.
Scris de Andreea la 20:11:00
Etichete: nervi, preşedinte
Radu 19 nov. 2009, 13:54:00
fain..sincer habar nu aveam chestiile astea. Nu m-a interesat niciodată politica şi nici acum nu mă omor cu ea. Nu e frumos, ar zice unii, dar mie nu îmi pasă.
Am aflat acum că (articolul 86) preşedintele nu face parte din nici un partid...şi totuşi de ce apare pe afişe şi partidul? .. nu vreau răspuns, aceste probleme mă depăşesc. CE? nu sunt un bun cetăţean fiindcă nu îmi pasă de politică şi fiindcă nu am citit constituţia? Extraordinar! nu voi mai putea dormi la noapte... :))
(era monolog ..scuze dacă v-am plictisit)
Andreea 20 nov. 2009, 16:37:00
:)) Să ştii câte ceva despre separarea puterilor în stat ţine mai puţin de politică, aş zice eu.
Ideea e, Radu, că şi postul ăsta era un fel de monolog pentru că cei cărora le erau destinate rândurile de mai sus nu le vor citi, dar m-am enervat când am văzut cum pot unii să îndruge verzi şi uscate fără să aibă habar cum stau, de fapt, lucrurile.
Cu bagajele (încă) nefăcute
Apus surprins în ziua în care tu m-ai surprins
Amintiri de suflet în poze
Răspunsuri perfecte